
           ΑΝΑΡΤΗΤΕΑ ΣΤΟ ΔΙΑΔIΚΤYΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 34ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  477/2011

ΘΕΜΑ: Έγκριση του συμφωνητικού εταιρικής συνεργασίας του επιχειρησιακού σχεδίου «Ολοκληρωμένο Σχέδιο Αστικής Ανάπλασης «Υψικάμινος» και εξουσιοδότηση του Δημάρχου για την υπογραφή του
    Στον Πύργο και στο Δημοτικό Κατάστημα σήμερα την 9η του μηνός Νοεμβρίου, του έτους 2011, ημέρα Τετάρτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 50455/4-11-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος - Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κοτσιλίμπας Γεώργιος, 13. Κωνσταντόπουλος Σπυρίδων, 14. Τζίνη Διονυσία, 15. Φραγκαντώνης Παναγιώτης, 16. Μπίρμπας Κων/νος, 17. Ανδρικόπουλος Ανδρέας, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Γιαννακούλιας Θεόδωρος, 25. Κουρμπανάς Γεώργιος, 26. Λιατσής Δημήτριος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Ανδρικόπουλος Φώτης, 2. Γεράνιος Κων/νος, οι οποίοι δεν προσήλθαν, αν και η πρόσκληση τους επιδόθηκε νομίμως.
Για το συγκεκριμένο θέμα, προσκλήθηκε στη συνεδρίαση με την 50455/4-11-2011έγγραφη πρόσκληση του Προέδρου του Δημοτικού Συμβουλίου και ο Πρόεδρος της Δ.Κ Πύργου, κ. Σπυρίδωνας Δαρζέντας, ο οποίος  δεν προσήλθε, αν και νόμιμα κλήθηκε.
 
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του Δημοτικού Συμβουλίου το 6ο   θέμα της ημερήσιας διάταξης με τίτλο: [Έγκριση του συμφωνητικού εταιρικής συνεργασίας του επιχειρησιακού σχεδίου «Ολοκληρωμένο Σχέδιο Αστικής Ανάπλασης «Υψικάμινος» και εξουσιοδότηση του Δημάρχου για την υπογραφή του] και ανέφερε:
«Με την 464/11 απόφασή του το δημοτικό συμβούλιο είχε εγκρίνει την υποβολή επιχειρησιακού σχεδίου του Δήμου Πύργου, στην Περιφέρεια Δυτικής Ελλάδος, για την  υλοποίηση του Ολοκληρωμένου Σχεδίου Αστικής Ανάπλασης «Υψικάμινος» και των υποέργων, Θεματικό Πάρκο «Ξυστρής» και Πράσινη Διαδρομή Πόλης.

Κατόπιν αυτού υποβάλλεται στο σώμα προς έγκριση, το συμφωνητικό εταιρικής συνεργασίας  μεταξύ του δήμου Πύργου, Δημοτικής Επιχείρησης Πύργου Α.Ε. ΟΤΑ (Δ.Ε.Π.Α.Ε.-ΟΤΑ), του ΝΠΔΔ «ΠΟΛΙΤΙΣΤΙΚΟ & ΑΘΛΗΤΙΚΟ ΚΕΝΤΡΟ ΔΗΜΟΥ ΠΥΡΓΟΥ» και της Ένωσης Αγροτικών Συνεταιρισμών (Ε.Α.Σ.), με αντικείμενο τη συνεργασία για την υλοποίηση πράξεων που συμβάλλουν στην ολοκληρωμένη ανάπτυξη της περιοχής: «Οικοδομική ενότητα πρώην εργοστασίου ΞΥΣΤΡΗ, περιοχή αστικού χώρου από Ερυθρού Σταυρού, εκατέρωθεν της σιδηροδρομικής γραμμής Πύργου – Κατακόλου, οδός Υψηλάντου, οδός Χαριλάου,  οδός Εθνικής Αντιστάσεως» της δημοτικής κοινότητας Πύργου, του δήμου Πύργου, στο πλαίσιο ενός συνεκτικού σχεδίου αστικής ανάπτυξης με στόχο την αναστροφή των φαινομένων υποβάθμισης του αστικού χώρου και τη βελτίωση της ποιότητας ζωής των κατοίκων. 
Το σχέδιο δράσης προβλέπει την υλοποίηση των πράξεων:

- Θεματικό Πάρκο «Ξυστρή»

- Πράσινη Διαδρομή Πόλης και
Επίσης προτείνεται η παροχή εξουσιοδότησης στο δήμαρχο κ. Γεράσιμο Παρασκευόπουλο για την υπογραφή της εν λόγω εταιρικής συνεργασίας.

Το Δημοτικό Συμβούλιο Πύργου,

 Λαμβάνοντας υπόψη:

· Τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ – ΠΡΟΓΡΑΜΜΑ ΚΑΛΛΙΚΡΑΤΗΣ»

· Την 464/11 προγενέστερη απόφασή του,

· Το συμφωνητικό εταιρικής συνεργασίας,
· Την πρόταση του Προέδρου, μετά από διαλογική συζήτηση, 
Α π ο φ α σ ί ζ ε ι

Κατά πλειοψηφία: 
1. Εγκρίνει το συμφωνητικό εταιρικής συνεργασίας, μεταξύ του Δήμου Πύργου, της Δημοτικής Επιχείρησης Πύργου Α.Ε. ΟΤΑ (Δ.Ε.Π.Α.Ε.-ΟΤΑ), του ΝΠΔΔ «ΠΟΛΙΤΙΣΤΙΚΟ & ΑΘΛΗΤΙΚΟ ΚΕΝΤΡΟ ΔΗΜΟΥ ΠΥΡΓΟΥ» και της Ένωσης Αγροτικών Συνεταιρισμών (Ε.Α.Σ.), με αντικείμενο τη συνεργασία για την υλοποίηση πράξεων που συμβάλλουν στην ολοκληρωμένη ανάπτυξη της περιοχής του δήμου Πύργου «Οικοδομική ενότητα πρώην εργοστασίου ΞΥΣΤΡΗ, περιοχή αστικού χώρου από Ερυθρού Σταυρού, εκατέρωθεν της σιδηροδρομικής γραμμής Πύργου – Κατακόλου, οδός Υψηλάντου, οδός Χαριλάου,  οδός Εθνικής Αντιστάσεως» στο πλαίσιο ενός συνεκτικού σχεδίου αστικής ανάπτυξης με στόχο την αναστροφή των φαινομένων υποβάθμισης του αστικού χώρου και τη βελτίωση της ποιότητας ζωής των κατοίκων, το οποίο λεπτομερώς κατ’ άρθρο, παρουσιάζει:

ΕΠΙΧΕΙΡΗΣΙΑΚΟ ΣΧΕΔΙΟ: «Ολοκληρωμένο Σχέδιο Αστικής Ανάπλασης «Υψικάμινος»

ΣΥΜΦΩΝΗΤΙΚΟ ΕΤΑΙΡΙΚΗΣ ΣΥΝΕΡΓΑΣΙΑΣ

Στον Πύργο, σήμερα ημέρα …….. …./…./2011, οι κάτωθι υπογράφοντες, ως νόμιμοι εκπρόσωποι των φορέων, που έχουν οριστεί με τις σχετικές αποφάσεις που αναφέρονται στο παρόν Συμφωνητικό,

1. Γεράσιμος Παρασκευόπουλος, Δήμαρχος ως νόμιμος εκπρόσωπος του Δήμου Πύργου, που εξουσιοδοτείται για την υπογραφή του παρόντος, με βάση την υπ’ αριθ. 477/11 Απόφαση του Δημοτικού Συμβουλίου.

2. Χαμεζόπουλος Διονύσιος, ως νόμιμος εκπρόσωπος της Δημοτικής Επιχείρησης Πύργου Ανώνυμος Εταιρεία Ο.Τ.Α (Δ.Ε.Π Α.Ε – Ο.Τ.Α) που εξουσιοδοτείται για την υπογραφή του παρόντος με βάση την υπ’ 10/11 απόφαση του Διοικητικού Συμβουλίου.

3. Γεράσιμος Παρασκευόπουλος, ως νόμιμος εκπρόσωπος του Πολιτιστικού και Αθλητικού Κέντρου Δήμου Πύργου, που εξουσιοδοτείται για την υπογραφή του παρόντος με βάση την υπ’ αριθ. 18/11, Απόφαση Διοικητικού Συμβουλίου.

4. Γεράσιμος Καλλιμώρος, ως νόμιμος εκπρόσωπος της Ένωσης Αγροτικών Συνεταιρισμών, που εξουσιοδοτείται για την υπογραφή του παρόντος με βάση την υπ’ αριθ. ………/2011 Απόφαση Διοικητικού Συμβουλίου,

Συμφωνούν και συνομολογούν για τα παρακάτω:

ΠΡΟΪΜΙΟ


Στο εγκεκριμένο «Περιφερειακό Επιχειρησιακό Πρόγραμμα Δυτικής Ελλάδας – Πελοποννήσου – Ιονίων Νήσων» 2007 - 2013 και ειδικότερα στον Άξονα 7: «Αειφόρος Ανάπτυξη και Ποιότητα Ζωής Δυτικής Ελλάδας» προβλέπεται η χρηματοδότηση σχεδίων με το γενικό τίτλο: «Ολοκληρωμένα Σχέδια για την Αστική και Αγροτική Αναγέννηση», για την υλοποίηση πράξεων συγχρηματοδοτούμενα από το Ε.Τ.Π.Α.

Γενικός στόχος των ολοκληρωμένων παρεμβάσεων για την αστική ανάπτυξη είναι η ανασυγκρότηση και βιώσιμη οικονομική και κοινωνική ανάπτυξη των πόλεων.


Ειδικοί στόχοι του άξονα προτεραιότητας είναι:
· Η βελτίωση του φυσικού και δομημένου περιβάλλοντος και της πολιτιστικής υποδομής.

· Η προώθηση της κοινωνικοοικονομικής αναβάθμισης της αστικής περιοχής

· Η αξιοποίηση δυναμικών αστικών – ημιαστικών και τουριστικών κέντρων στην κατεύθυνση της ενίσχυσης της περιφερειακής οικονομίας και της λειτουργίας τους, ως πόλων διαφόρων επιπέδων.

· Η δημιουργία, η ενίσχυση και η αξιοποίηση των υποστηρικτικών δομών.

Στο πλαίσιο αυτό ο σχεδιασμός και η εφαρμογή του ΟΣΑΑ θα εστιάσει στη βελτίωση της λειτουργικότητας της πόλης καθώς και της ποιότητας ζωής σε αυτήν. Επιπρόσθετα δε, θα στοχεύσει στην αναζωογόνηση των ιδιαίτερα υποβαθμισμένων γειτονιών, την κοινωνική συνοχή και την αποφυγή των φαινομένων κοινωνικού αποκλεισμού, σε θύλακες του αστικού κέντρου. Ιδιαίτερη έμφαση θα πρέπει τέλος, να δοθεί στην προβολή της ιδιαίτερης ταυτότητας της πόλης.
ΑΡΘΡΟ 1

ΠΛΑΙΣΙΟ ΕΤΑΙΡΙΚΗΣ ΣΥΝΕΡΓΑΣΙΑΣ

Οι δράσεις που αποτελούν το αντικείμενο του παρόντος Συμφωνητικού διέπονται από το θεσμικό πλαίσιο που αναφέρεται στην εφαρμογή του ΕΣΠΑ 2007-2013 και οι συμμετέχοντες στην Εταιρική Συνεργασία δεσμεύονται ότι θα τηρούν όλες τις κατά το πλαίσιο αυτό διαδικασίες.  

Στο πλαίσιο αυτό, η Ενδιάμεση Διαχειριστική Αρχή της Περιφέρειας Δυτικής Ελλάδας δημοσίευσε σχετική πρόσκληση και Οδηγό Εφαρμογής, στα οποία αναφέρονται αναλυτικά και με ακρίβεια οι όροι εφαρμογής των «Ολοκληρωμένων Σχεδίων Αστικής Ανάπτυξης» στο ΠΕΠ ΔΕΠΙΝ. Οι υπογράφοντες το Συμφωνητικό αποδέχονται απόλυτα το πλαίσιο αυτό και δεσμεύονται να τηρήσουν τους όρους που περιγράφονται. 

Οι όροι του παρόντος Συμφωνητικού, δεσμεύουν αφενός τα μέρη μεταξύ τους και αφετέρου, την Εταιρική συνεργασία στο σύνολό της απέναντι στην Ενδιάμεση Διαχειριστική Αρχή της Περιφέρειας Δυτικής Ελλάδας.

ΑΡΘΡΟ 2 

ΑΝΤΙΚΕΙΜΕΝΟ ΤΗΣ ΕΤΑΙΡΙΚΗΣ ΣΥΝΕΡΓΑΣΙΑΣ 

Οι  υπογράφοντες το Συμφωνητικό αυτό ως εκπρόσωποι  των φορέων, αποδέχονται να συνεργαστούν για την υλοποίηση πράξεων που συμβάλλουν στην ολοκληρωμένη ανάπτυξη της περιοχής «Οικοπεδική ενότητα πρώην εργοστασίου «Ξυστρή», περιοχή αστικού χώρου από Ερυθρού Σταυρού, εκατέρωθεν της σιδηροδρομικής γραμμής Πύργου-Κατακόλου, οδός Υψηλάντου, οδός Χαριλάου, οδός Εθνικής Αντιστάσεως» της πόλης Πύργου, του Δήμου Πύργου, στο πλαίσιο ενός συνεκτικού σχεδίου αστικής ανάπτυξης με στόχο την αναστροφή των φαινομένων υποβάθμισης του αστικού χώρου και την βελτίωση της ποιότητας ζωής των κατοίκων της περιοχής. 

Πιο αναλυτικά το Σχέδιο Δράσης προβλέπει την υλοποίηση πράξεων ως εξής:

· Θεματικό Πάρκο «Ξυστρή»

· Πράσινη Διαδρομή Πόλης

ΑΡΘΡΟ 3

ΔΙΑΔΙΚΑΣΙΕΣ ΣΥΝΤΟΝΙΣΜΟΥ ΚΑΙ ΔΙΟΙΚΗΣΗΣ ΤΗΣ 

ΕΤΑΙΡΙΚΗΣ ΣΥΝΕΡΓΑΣΙΑΣ  

Όργανο Διοίκησης της Εταιρικής Συνεργασίας και Συντονισμού του Σχεδίου Δράσης κατά την υλοποίηση  είναι η ΤΟΠΙΚΗ ΣΥΝΤΟΝΙΣΤΙΚΗ ΕΠΙΤΡΟΠΗ (ΤΣΕ). 
Με σχετικές αποφάσεις των αρμόδιων οργάνων των συμμετεχόντων φορέων, ορίζονται οι εκπρόσωποι τους στην Εταιρική Συνεργασία, οι οποίοι συγκροτούν την ΤΟΠΙΚΗ ΣΥΝΤΟΝΙΣΤΙΚΗ ΕΠΙΤΡΟΠΗ. 
Κάθε εκπρόσωπος φορέα έχει δικαίωμα 1 ψήφου ανεξάρτητα από το ποσοστό συμμετοχής του φορέα στον συνολικό Προϋπολογισμό του Σχεδίου Δράσης. 

Επικεφαλής φορέας και Συντονιστής της Εταιρικής Συνεργασίας είναι ο Δήμος Πύργου, ο εκπρόσωπος του οποίου προΐσταται ως Πρόεδρος στην Τ.Σ.Ε.

Οι αρμοδιότητες της Τ.Σ.Ε. είναι ο Συντονισμός και ο έλεγχος της πορείας υλοποίησης του Σχεδίου Δράσης, και γενικότερα η παρακολούθηση της προόδου του Σχεδίου και ο έλεγχος της τήρησης του νομοθετικού πλαισίου.

Ο ρόλος της Τ.Σ.Ε. δεν υποκαθιστά τις υποχρεώσεις του κάθε Δικαιούχου φορέα χωριστά, απέναντι στην Ενδιάμεση Διαχειριστική Αρχή της Περιφέρειας Δυτικής Ελλάδας.

Η Τ.Σ.Ε. αποτελεί Συντονιστικό Όργανο στην υλοποίηση του Επιχειρησιακού Σχεδίου και των πράξεών του, και έχει την ευθύνη έγκαιρης συλλογής των Τεχνικών Δελτίων και των άλλων δικαιολογητικών από τους Δικαιούχους, του ελέγχου πληρότητάς τους, και την συστηματική τους αποστολή στην Ενδιάμεση Διαχειριστική Αρχή της Περιφέρειας Δυτικής Ελλάδας. 

Ιδιαίτερη ευθύνη έχει η Τ.Σ.Ε. στην  παρακολούθηση της τήρηση του χρονοδιαγράμματος υλοποίησης των πράξεων και του Επιχειρησιακού Σχεδίου στο σύνολό του, για την διασφάλιση του συνεκτικού του χαρακτήρα.  

Η Τ.Σ.Ε., με ευθύνη του Συντονιστή φορέα, δύναται να αναθέσει σε φυσικό ή νομικό πρόσωπο, καθήκοντα τεχνικής υποστήριξης. Το πρόσωπο αυτό μαζί με τον Πρόεδρο της Τ.Σ.Ε. θα έχουν και την ευθύνη επικοινωνίας και συνεργασίας με την Ενδιάμεση Διαχειριστική Αρχή της Περιφέρειας Δυτικής Ελλάδας.

ΑΡΘΡΟ 4

ΔΕΣΜΕΥΣΗ ΣΥΝΕΡΓΑΣΙΑΣ 

Η συμμετοχή των φορέων στην Εταιρική αυτή Συνεργασία είναι δεσμευτική και παράγει ευθύνες για κάθε φορέα χωριστά:

Α) Στο τμήμα του Σχεδίου που αφορά την ευθύνη υλοποίησης των πράξεων ως Δικαιούχος.

Β) Στο σύνολο του Σχεδίου εφόσον οι πράξεις βρίσκονται σε συνέργεια συνάφεια και χρονική αλληλουχία.

ΑΡΘΡΟ 5

ΔΙΑΡΚΕΙΑ ΤΗΣ ΣΥΝΕΡΓΑΣΙΑΣ

Η ισχύς του παρόντος Συμφωνητικού αρχίζει από την αναφερόμενη ημερομηνία υπογραφής του, και λήγει μετά το διαχειριστικό κλείσιμο της τελευταίας (με βάση το χρονοδιάγραμμα) πράξης, του Σχεδίου Δράσης. 

ΑΡΘΡΟ 6

ΕΠΙΛΥΣΗ ΠΡΟΒΛΗΜΑΤΩΝ 

Για την επίλυση προβλημάτων που τυχόν θα δημιουργούνται κατά την υλοποίηση του Σχεδίου εφόσον αυτά αποτελούν προβλήματα που αφορούν τις μεταξύ των μερών σχέσεις, αρμόδια είναι η Τ.Σ.Ε. 

Αν τα προβλήματα αυτά αφορούν γενικότερα στην πορεία εφαρμογής του Σχεδίου αρμόδια είναι η Ενδιάμεση Διαχειριστική Αρχή της Περιφέρειας Δυτικής Ελλάδας.

Αυτά συμφώνησαν και συνομολόγησαν οι υπογράφοντες και προς απόδειξη τούτων συντάχθηκε το παρόν συμφωνητικό το οποίο υπογράφεται και μονογράφεται σε κάθε του φύλλο, σε έξι (6) πρωτότυπα αντίγραφα, από τα οποία έλαβε κάθε ένας υπογράφον από ένα. 

Ένα πρωτότυπο αντίγραφο θα περιλαμβάνεται στον φάκελο του Επιχειρησιακού Σχεδίου που θα κατατεθεί στην Ενδιάμεση Διαχειριστική Αρχή της Περιφέρειας Δυτικής Ελλάδας. 

2. Εξουσιοδοτεί το Δήμαρχο κ. Γεράσιμο Παρασκευόπουλο, για την υπογραφή του ανωτέρω συμφωνητικού.

Ο Δημοτικός Σύμβουλος κ. Αθανάσιος Καραμπέτσος, μέλος της παράταξης «Λαϊκή Συσπείρωση» ανέφερε: «Η παράταξή μας ψηφίζει λευκό και όταν οι μελέτες και τα έργα έρθουν ολοκληρωμένα στο Δ.Σ, εάν αποδειχθεί πως είναι προς όφελος των δημοτών, σε σχέση με την καθημερινότητά τους, θα τα εγκρίνουμε».
Επίσης δήλωσε ότι ψηφίζει λευκό και ο Επικεφαλής της παράταξης «Ανταρσία στο Δήμο Πύργου» κ. Ιωάννης Σεφερλής, ο οποίος ανέφερε ότι το συμφωνητικό εταιρικής συνεργασίας, δεν προσφέρει τίποτε το ουσιαστικό. 


Οι Δημοτικοί Σύμβουλοι κ.κ. Κοτσιλίμπας Γεώργιος, Φραγκαντώνης Παναγιώτης, Ανδρικόπουλος Ανδρέας, Δημόπουλος Φώτιος, Κουρμπανάς Γεώργιος, Γιάνναρος Χρήστος και Σκαρτσιάρης Παναγιώτης, απουσίαζαν απ’ τη συνεδρίαση, όταν τέθηκε προς συζήτηση και έγκριση το θέμα.                            
Η παρούσα απόφαση έλαβε αύξοντα αριθμό  477/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  22 –  11 - 2011

Ο ΔΗΜΑΡΧΟΣ

ΜΕΔ

